Ing jaman gangsal wêlas taunan kêpêngkêr, tumrap ing Bôngsa Jawi, sêsêrêpanipun dhatêng ing bab pastur, punika ingkang paham namung bôngsa têtiyang ing kitha, sumêrêp bilih punika tiyang panuntuning agami Kristên, malah manawi ngancêr-ancêri dhatêng wontêning pastur, amastani: Walandi ingkang rasukanipun cêmêng panjang. Nanging dangu-dangu mèh sabên tiyang botên kêkilapan malih dhatêng kawontênan punika, saya sarêng jamanipun saya majêng, malah lajêng wontên bôngsa Jawi ingkang dados pastur.